b'\n_START_ARTICLE_\nAmon (demon)\n_START_PARAGRAPH_\nAmon ili Aamon, u demonologiji, sedmi duh Goecije. Predstavlja vojvodu u paklu koji vodi \xc4\x8detrdeset legija duhova. Uzima lik vuka sa zmijskim repom. Mo\xc5\xbee rigati vatru. Prizivatelj ga mo\xc5\xbee natjerati da uzme ljudski oblik, ali tada ima glavu gavrana ili, prema drugim izvorima, sove, koja ponekad ima pse\xc4\x87e zube._NEWLINE_U Egiptu su ga osobito \xc5\xa1tovali u ovom obliku, spominju\xc4\x87i da je u ljudskom obliku imao plavu ko\xc5\xbeu. Dobar je poznavatelj pro\xc5\xa1losti, a jednako tako mo\xc5\xbee predvi\xc4\x91ati budu\xc4\x87nost. Miri posva\xc4\x91ane prijatelje.'